Som vi har sett,
krever det å bli en vellykket mafiaboss disiplin,
entreprenørånd
og vilje til å gjøre hva som helst for å beskytte makten din.
Benytt deg av disse egenskapene, så vil du bli klekkelig belønnet.
Men det ofte uunngåelige fallet fra kriminell heder kan komme raskt.
Mafiabosser flest ender opp døde eller i fengsel. Sånn er det bare.
DØDE I FENGSEL
Det finnes ikke noe pensjonist-Florida for bosser.
Men du kan stikke ut en bedre fremtid
ved å passe på alle detaljer
og alltid tenke to skritt frem.
Ingen legemliggjorde dette bedre enn mestermanipulatoren
som ble Bostons mektigste og mest fryktede mafiaboss,
James "Whitey" Bulger.
Han kunne være sjarmerende når han ville ha noe.
Men han kunne snu seg og bite deg som en slange i neste øyeblikk.
Alt dreide seg om Whitey.
Hans overlevelse, hans makt, hans kontroll.
Hvis han følte at noe av det var i fare, var alt lov.
Ved å forutse og utslette alle trusler
dominerte Whitey Bostons underverden i nesten to tiår.
Men da nettet begynte å snøre seg sammen,
forsvant han som en ånd i en fillehaug.
De siste 16 årene var den beryktede mafiabossen et spøkelse.
La Whitey vise deg hvordan du kan gå alle rundene uten å bli overrumplet.
HVOR ER WHITEY?
Under Whitey Bulgers blodige styre av Bostons Winter Hill-gjeng
ble han mistenkt for å ha beordret minst 19 drap
og håvet inn 30 millioner illegale dollar.
Etter min mening var Bulger den mest beryktede
og mest vellykkede forbryteren fra Boston.
Det var et sjakkspill for ham.
Han skapte en virkelig vellykket kriminell organisasjon og overlistet alle.
For å forstå hvordan Whitey ble en beryktet mafiaboss
og til slutt USAs mest ettersøkte mann,
må du først vite et par ting om denne slu morderen.
FAKTUM NR. 1 WHITEY OG BROREN STEG TIL TOPPS PÅ FORSKJELLIGE MÅTER
Whitey Bulger vokste opp i fattigdom sør i Boston.
BULGERS BARNDOMSHJEM
Han var den eldste av tre gutter, og det var tre jenter i familien.
Han likte ikke skolen. Han likte ikke kirken.
Han likte å være vill og skape trøbbel.
Billy Bulger var én av Whiteys yngre søsken.
I motsetning til Whitey var Billy skoleflink,
og han fikk en vellykket politisk karriere.
Bill Bulger var fryktet i delstatshuset. Gikk du mot ham, måtte du betale prisen.
Whitey var en gangster og en morder. Han disponerte en helt annen verktøykasse.
FAKTUM NR. 2 WHITEY LÆRTE TIDLIG Å UNNGÅ STRAFF
Bulger var heldig og slapp unna med kriminalitet da han var ung.
Han ble arrestert flere ganger, men bare én av siktelsene holdt.
På 1950-tallet ble han tystet på av to menn han hadde ranet banker med.
Han følte seg dypt forrådt, men han forsto også verdien
av å være informant.
FAKTUM NR. 3 WHITEY VISSTE AT PUBLISITET IKKE VAR ET GODE
Etter å ha steget i gradene
nådde Whitey toppen av New Englands mest fryktede irsk-amerikanske syndikat,
Winter Hill-gjengen.
Han oppnådde en enorm makt og rikdom, men han skrøt ikke av det.
Noe av det som ga Bulger suksess i så mange år,
var at han foretrakk skyggene.
Folk hadde hørt om ham, men aldri sett ham.
Selv erfarne etterforskere hadde aldri sett ham.
Det var en del av Whiteys nøye utformede strategi
for å slippe unna med drap.
Hvordan sørge for at du holder deg i spillet på lang sikt?
Følg med på strategiplanen og finn det ut.
TAKTIKK BEHOLD KONTROLLEN
Hvis du vil bestå som mafiaboss, må du ha full kontroll med operasjonen,
og du kan ikke tolerere svake ledd.
Med mindre du har svært god kontroll
med dem som driver ting for deg på gaten,
kan alt skje.
Gi akt!
Whitey Bulger var en mester i å finne potensielle problemer i rekkene sine.
Han hadde en mektig organisasjon, og han drev den som et selskap.
Bulgers gruppe var ansvarlig kun overfor seg selv.
Det var ikke som en mafiaorganisasjon der man har capoer, løytnanter og slikt.
Han hadde svært få mennesker i sin indre sirkel.
Hans idé var et dødelig maktsenter.
I det meste av Whiteys tid inkluderte det senteret kun to viktige allierte.
Steve Flemmi og Johnny Martorano.
Stevie Flemmi og Johnny Martorano vokste opp i Boston.
Begge hadde drept flere ganger. Han kunne stole på de karene.
Sånn sett hadde de den riktige CV-en for å være alliert med Whitey Bulger.
Alle andre måtte følge spesifikke regler for å unngå Whiteys vrede.
Det var forstått at det ikke ville bli noe påfallende forbruk.
Ikke gjør politiet til fiende uten en god grunn.
Du snakker ikke om kriminelle ting foran andre.
Og fremfor alt, ikke tyst på noen.
Ethvert avvik fra dette, og Whitey ble rasende.
Tommy King var havnearbeider og håndhever i Winter Hill-gjengen.
Tommy var en tøff, snill fyr, og han var én av oss,
men han hadde et alkoholproblem.
Whitey og Tommy ble aldri gode venner.
Dra til helvete, begge to!
Whitey så på Tommys stadig mer uberegnelige adferd som en trussel.
Så en dag inviterte Whitey Tommy med på jakt
etter en rivaliserende gangster.
Steve Flemmi og John Martorano ble også med.
Da de dro ut av byen, viste Tommy frem sin nye skuddsikre vest
og spøkte om at om de ikke fant målet sitt, kunne de teste den.
Whitey hadde en annen plan.
Drapet var en suksess,
men Whitey visste at han ville bli mistenkt for Tommys forsvinning.
Så han spredte historien om at Tommy hadde begått et drap selv
og var gått i dekning.
Whitey sto bak en propagandamaskin. Han var flink til å selge en historie.
Enten hans folk trodde på det eller ikke, visste de bedre enn å stille spørsmål.
Bulger hadde liten tålmodighet med folk han anså som en belastning,
og han nølte ikke med å få dem drept.
Det var det som holdt gjengen under kontroll.
Ikke vær tøff.
De var redde.
Å opprettholde disiplinen holder din langsiktige plan i god form.
Men når mord er medisinen din, må du se opp for bivirkninger.
Hvordan unngå at de mange drapene spenner ben for deg?
TAKTIKK SKJUL SPORENE DINE
La oss være ærlige.
Alle mafiabosser må kutte løse tråder fra tid til annen.
Men hvis du ikke vil ende dine dager bak lås og slå, teller hver detalj.
Du vil kvitte deg med bevisene for forbrytelsene dine
så du ikke havner i fengsel.
Og det betyr ofte å gjøre en ekstra innsats.
Du brenner klærne, kaster våpnene på sjøen.
Kvitter deg med alt.
Det burde ikke finnes en bil eller noe DNA.
Intet lik, intet drap.
Ikke rart at de beste bossene kjenner verdien av en god dekkoperasjon.
Da Pablo Escobar ville bli kvitt et par illojale undersåtter som lurte ham,
skal han ha invitert dem til sitt private fengsel og fått dem brent til døde.
Da tidligere Gambino-sjef
Paul Castellano trengte at en rival skulle forsvinne,
stolte han på leiemorderen Roy DeMeo
og Gemini-metoden hans som var oppkalt etter DeMeos favorittsted.
Det innebar å tømme et lik for blod
for å minske søl før det ble kuttet i småbiter.
Salvatore Riina eliminerte problemene sine ved å bruke
en praksis kjent som lupara bianca.
Den innebar å oppløse ofrene i syre,
mate grisene med dem, eller kaste dem i en smelteovn.
Men ingen av disse mesterne skjulte sporene sine så nøye som Whitey Bulger.
Etter mange gjengdrap
ble likene lagt i bagasjerommet på biler.
Eller noen ganger bare på rett på gaten.
Bulger og mannskapet hans gjorde alt de kunne for å skjule likene.
De gikk langt
for sørge for at likene ble begravd der ingen ville finne dem.
Han kuttet av fingrene og trakk ut tennene i tilfelle liket ble oppdaget,
for identiteten kunne bli avslørt av en tannlegejournal.
Det var teknikken dersom du hadde mage til det.
Men når du vil vinne over tid,
må du sørge for at bevisene for håndverket ditt forblir skjult.
Farvel, dr. Farb.
Du var en elendig tannlege, men en hyggelig fyr.
Whitey hadde noen få yndlingssteder for forretningsvirksomheten sin.
Ett av stedene lå i en hovedgate i sør-Boston.
Det var et eldre hus med jordkjeller.
Nei!
Det fikk snart kallenavnet Det hjemsøkte.
Whitey gjorde god bruk av råkjelleren når den blodige delen jobben var gjort.
Men én dag oppsto det problem.
TIL SALGS
Det hjemsøkte ble lagt ut for salg.
Whitey fikk en urovekkende fremtidsvisjon.
Han måtte agere.
Så Whitey valgte en passende kveld for sin uhyggelige plan…
31. OKTOBER 1985
…og tok med seg en kollega til å bistå.
De lastet likene inn i en stasjonsvogn og kjørte dem gjennom byen
til en åker ved siden av en brannmannforening.
Whitey hadde allerede forberedt nye hvilesteder
for at verken Whitey eller Det hjemsøktes nye eiere skulle få
en ubehagelig overraskelse.
God halloween.
Han var en slu strateg.
Han var en veldig smart og farlig fyr.
Det var derfor mange av drapene hans forble uløst i mange år.
Et solid likfjerningsprogram vil holde mordetterforskerne unna sporet av deg,
men det er en enda bedre måte å foregripe mulige problemer på.
FAMILIEINNGANG
Du trenger kun den rette forbindelsen.
TAKTIKK SKAFF DEG INNSIDEINFORMASJON
Som mafiaboss kan du bruke kreative metoder
for å holde politiet unna dine saker.
Men for å oppnå ekte utholdenhet, må du skaffe deg et dypere forhold.
Hvis du vil vare lenge,
må du finne deg noen på innsiden av politiet,
så høyt opp du kan, til å passe deg.
Det er viktig.
Det var det som gjorde Whitey Bulger til den mafiabossen han var.
Bulger hadde mange lokale kontakter i delstatspolitiet og Boston-politiet.
Han bestakk polititjenestemenn, særlig rundt juletider.
Men Whitey ville ha den beste innsideinformasjonen,
og han visste hvordan han skulle få den.
Gjennom en gammel venn.
FELTAGENT I BOSTON FOR FBI
John Connolly vokste opp i sør-Boston, og han forgudet Whitey.
Connolly var yngre enn Whitey Bulger.
Bulger beskyttet ham i en slåsskamp mange år tidligere, og dermed
følte Connolly alltid en slags lojalitet til Bulger.
Og Whitey hadde en plan for å kreve inn den gjelden.
Gjennom hele 1974 møtte Whitey Connolly i hemmelighet
for å diskutere en gjenoppliving av forholdet.
Connolly mente at å få innpass hos gangsteren ville forandre karrieren hans.
Men Whitey hadde sin egen agenda, VIP-behandling av det lokale FBI.
Han begynte å gi Connolly tips
om sine rivaler i Bostons underverden
så de føderale agentene kunne gjøre drittjobbene for ham.
Whitey hjalp myndighetene med å ta deres mest ettertraktede premie,
Jerry Angiulo, sjefen for Bostons italienske mafia.
Han ga dem informasjon om Angiulos hovedkvarter
som de deretter avlyttet.
Det førte til at hele Angiulo-familien ble tatt.
Med mafiaen på sidelinjen ble Whitey enda mektigere.
Connolly holdt også Whiteys navn unna offisielle FBI-rapporter
og tipset ham om etterforskninger.
Det er et gjensidig lønnsomt forhold.
Idet grensen mellom skurk og purk begynte å bli visket ut,
ble Whitey selv nesten uangripelig.
Jeg tror ikke det er noen i USAs kriminalhistorie
som har oppnådd det Whitey Bulger gjorde
når det gjaldt å korrumpere politiet og få overlevert verdifull informasjon.
Mange i politiet ble gale
da de prøvde å ta Bulger for noe.
Alle tenkte: "Hvordan? Det virker som om han vet hva vi gjør."
Noen ganger visste han det.
Men selv om det å tyste til politiet kan bevare friheten din,
vil det ikke gi deg mange venner blant dine likemenn.
Ingen liker en tyster.
Hvordan bevarer du hemmeligheten din?
TAKTIKK BESKYTT MERKEVAREN DIN
Whitey hadde rykte på seg for å være den mest lojale fyren.
En som ikke snakket med myndighetene.
Tystet ikke på noen.
Ga ingen informasjon uansett omstendigheter,
trusler eller press.
Du sier ingenting.
Selvsagt var Whiteys forhold til politiet mer komplisert.
Whitey måtte alltid være på vakt, for han levde et dobbeltliv.
Underverdenen ante ikke at han var en tyster.
Han levde alltid med det. Han visste hva som ville skje om vi fant det ut.
Vil du ha flere bevis? Se hva som skjedde med disse pratsomme herrene.
Big Jack Zelig, sjefen for Eastman- gjengen på Manhattan, ble knertet
på Second Avenue-trikken i 1912 da folkene hans fikk vite
at han var i lommen til en korrupt politibetjent i NYPD.
Bossen James Ragen i Chicago ble skutt etter at han avslørte toppsjiktet
i Chicago-mafiaen for politiet.
Mens han lå på sykehuset identifiserte han gjerningsmannen.
Han ble drept av kvikksølvforgiftning.
Bonanno-familiens kaptein Dominick Napolitano ble knertet
for å ha latt FBl-agent Joseph Pistone,
også kjent som Donnie Brasco, infiltrere familien.
Han ble funnet med hendene kuttet av,
en tradisjonell straff for å røpe mafiahemmeligheter.
13 ÅR FØR WHITEYS FORSVINNING
Når det gjaldt å beskytte Whitey Bulgers ærlige image,
kom ryktet hans som drapsmann til nytte.
Ingen mistenkte noen
så farlig som ham for å være en topp FBI-informant
som tystet på andre
for å styrke sin egen posisjon og makt.
Det hadde gått rykter, men de fleste lo av dem
fordi de var for latterlige.
Ingenting og ingen var forbudt for at det skulle fortsette sånn.
Debra Davis var elskerinnen til Steve Flemmi, Whiteys høyre hånd.
Vanligvis brød ikke Whitey seg om henne,
men så fikk hun snusen i Whiteys hemmelighet
om at han hadde jobbet med FBI i årevis.
Flemmi, som hadde utviklet sin egen forbindelse med FBI,
fortalte Whitey at alt var under kontroll.
Whitey var ikke overbevist.
Og da forholdet mellom Flemmi og Debra begynte å surne,
ble risikoen uholdbar.
Whitey fikk Flemmi til å sette en felle
og sa til Debra at han ville vise henne et hus han ville kjøpe til henne.
Flemmi ga henne en omvisning,
men hun fikk en annen form for sluttavtale.
Oppryddingen var rask og grundig.
De begravde Debra ved siden av Tommy King på Tenean Beach.
Og så enkelt forble Whiteys hemmelighet skjult.
Han hadde ingen empati med noen, bare med seg selv.
Han brød seg ikke om noen.
De drepte kvinner.
De drepte uskyldige.
Det var utrolig hva han kunne gjøre for sin egen sikkerhet og frihet.
Men selv om du tar alle forholdsregler og har rett beskyttelse,
er ingen uangripelige for alltid.
Når tidevannet snur, må du være klar.
La strategiplanen vise deg veien.
TAKTIKK HA ALLTID EN PLAN B
En mafiaboss som vil unngå rettsforfølgelse,
ender ofte opp med å flykte.
Men det er vanskelig dersom du ikke er disiplinert.
Men som vi har sett…
Trenger du gress?
…var disiplin Whiteys mellomnavn.
Nei takk.
Whitey hadde alltid full kontroll med omgivelsene sine.
Han drakk aldri.
Han var ikke sosial. Han omgikkes ikke folk.
Det er en sårbarhet hvis du gjør noe galt.
Han planla hva han ville gjøre dersom han ble tatt, og forberedte seg.
Whitey hadde planlagt teppefallet i årevis.
Han hadde en godt planlagt fluktrute
så han kunne forsvinne fra jordens overflate.
Whitey Bulgers metode for å komme seg vekk besto
av noen viktige trinn som enhver lovløs kan følge.
Første steg. Begynn tidlig å spare.
Lagre kontanter, smykker og falske pass i bankbokser over hele verden.
Trinn to. Skap dekknavn.
Betal godt for falske ID-er, fødselsattester og kredittkort,
og bruk nye identiteter til å åpne bankkontoer.
Trinn tre. Finn det perfekte skjulestedet.
Velg et sted der du lett kan passe inn, et sted med sirkulasjon og turisme.
Utenforstående legger ikke så lett merke til dine særegenheter.
Gå videre til neste trinn når du har funnet din nye hjemby.
Ikke fortell noen når, hvor eller hvordan du drar.
Det vil overraske deg hvor mange som glemmer dette.
Endelig er det på tide å stikke.
Men når du gjør det, ikke glem det viktigste for å gå under jorden.
Vær klar for alt.
TO ÅR FØR WHITEY FORSVANT
I 20 år hadde Whiteys skytsengel og FBI beskyttet ham mot rettsforfølgelse.
Men tidlig på 1990-tallet begynte Whiteys flaks å ta slutt.
Tidlig på 1990-tallet startet vi en etter- forskning av Bulger og gruppen hans.
Vi hadde nok bevis til å sikte ham for pengeutpressing
sammen med flere andre.
FBI visste at vi ville ta ut tiltale.
Whiteys fremste allierte, Steve Flemmi, ble raskt arrestert.
Flemmi ble tatt av en politibetjent i delstaten og en DEA-agent.
Så dro de andre til sør-Boston for å finne Whitey,
men til ingen nytte. Han var borte for lengst.
Hvordan tror du det skjedde?
Bulger ble tipset av Connolly
og klarte å stikke før tiltalen kom.
23. DESEMBER 1994
Det var enormt frustrerende å jobbe med en sak
der hovedmålet forsvant i tåken.
Så budskapet er
at politiet vil fortsette arbeidet til vi får tak i ham.
Det er et mysterium hvor han befinner seg,
men Whitey Bulgers ofre har dukket opp over hele Boston.
De kom ikke til å finne ham. Jeg vet hvordan han forberedte seg.
Én ting er å komme seg unna.
Men å holde seg trygg i lengre tid krever genial utførelse.
Så følg mesteren.
TAKTIKK BEGYNN ET NYTT LIV
Når du har skapt deg et navn som én av historiens beste mafiabosser,
lar ikke myndighetene deg forsvinne så lett.
Mye ved det å være mafiaboss er å være noen.
Du må være komfortabel
med å gå over til å bli ukjent og bortglemt.
Til å bli et null.
Whitey Bulger, kjent mester i forkledning, har ikke blitt sett på seks år.
Sporet er kaldt selv med en utlovet belønning på én million dollar
for informasjon som fører til pågripelse.
FORKLEDNINGER
Selv politiet i Boston kunne ikke si hvordan han så ut.
Han så sikkert ut som halvparten av folkene på Fenway Park.
MULIGENS WHITEY
Men selv om folk ikke kjenner ansiktet ditt,
er det en fulltidsjobb å holde seg under radaren.
Whitey utmerket seg i denne karrieren også.
Etter å ha krysset landet
slo Whitey og hans gamle kjæreste Catherine Greig seg ned i Santa Monica
under navnene Charlie og Carol Gasko.
Bare en harmløs pensjonist og hans kjærlige kone
som bodde i en husleieregulert leilighet ved Stillehavet.
De var typiske trekkfugler fra østkysten
som bodde i et varmt klima og ikke laget problemer for noen.
Leieboerne i gården var vennlige, men Gasko-familien holdt avstand,
særlig Charlie.
Men det var noen han gjorde seg flid med å oppsøke.
Bulger ble venner med hjemløse
og folk i desperate situasjoner, og han betalte dem for ID-en deres.
Det var som gull for Bulger.
Whitey sa at han var en ulovlig innvandrer fra Canada
som trengte legetilsyn.
Han tilbød dem hundrevis av dollar for førerkortet og personnummeret.
De fleste sa ja.
For å skjule seg
brukte Whitey og Catherine forskjellige ID-er til lege- og tannlegebesøk.
Når de dro til Tijuana for å kjøpe Whiteys hjertemedisin,
brød myndighetene seg ikke om det.
Alle så Charlie og Carol Gasko nyte sine gylne år ved California-kysten.
Det perfekte dekket for det perfekte paret.
I 16 solfylte år levde Charlie…
…Whitey sitt beste liv
mens myndighetene fortsatte å lete etter ham.
Den største flukten i mafiaens historie.
Den er vel der oppe?
Men til tross for Whiteys ekstraordinære innsats,
varte ikke drømmen evig.
Vi begynner med arrestasjonen…
FBI har tatt mafiabossen fra Boston…
James "Whitey" Bulger ble tatt i en leiegård i Santa Monica.
Dette avslutter menneskejakten som har pågått i 16 år.
Til slutt ble Bulger tatt på grunn av en katt, av alle ting.
Det var en kvinne på Island som så på TV.
Hun tilbrakte vintrene i Santa Monica.
Hun hadde blitt kjent med en annen kvinne pga. en katt.
Begge elsket katter. Dette var Catherine Greig.
De to var venner.
Da hun så Bulger og Greig på TV flere år senere,
rapporterte hun det umiddelbart til FBI.
Innen 24 timer lurte myndighetene Bulger ut og arresterte ham.
De konfiskerte nesten 30 våpen og hundretusenvis av dollar i leiligheten.
JAMES J. BULGER FANGET
Vi har fanget én av de ti mest ettersøkte rømlingene.
En beryktet mann i Boston og rundt om i verden.
FANGET!
Whiteys grundige planlegging holdt ham i live og ute av fengsel til han ble 81.
Det gjorde ham til mafiabossenes ekte jernmann.
Han valgte et yrke i underverden
hvor holdbarheten ikke er særlig lang.
Men han klarte å overleve i flere tiår.
Men uansett hvor imponerende det var,
krever det større ambisjoner å oppfylle utsiktene til å bli mafiaboss.
I strategiplanens siste kapittel skal jeg vise deg
hvordan du bruker dine kriminelle ferdigheter til å få rikdom,
makt og innflytelse hinsides dine villeste drømmer.
Veilederen din? Hvem andre enn kokainkongen selv, Pablo Escobar.
Tekst: Linda Hansen